stanford-oval/wikipedia huggingface dataset:
Bella-Veneet
Historia > 2000-luku

Vuonna 2000 Väliköntielle ryhdyttiin valmistelemaan uutta tehdasta, joka työllistäisi noin 40 henkeä ja valmistaisi 500–600 moottorivenettä vuodessa. Keväällä 2001 valmistuneeseen Väliköntie 8B -tehtaaseen hankittiin työvoimaa järjestämällä täsmäkoulutus yhteistyössä Pohjois-Savon ammattiopiston ja Kuopion työvoimatoimiston kanssa. Puolen vuoden koulutuksen jälkeen osallistujat siirtyivät joustavasti tehtaalle samoihin töihin mitä olivat tehneet jo käytännön harjoittelussakin. Ensimmäisessä vaiheessa täsmäkoulutettiin 20 henkilöä. Vuosituotanto oli tuohon aikaan 1500 venettä ja päävientimaat Pohjoismaat, Saksa, Benelux-maat, Iso-Britannia, Irlanti, Sveitsi, Itävalta, Grönlanti ja Baltia.
Aquadorin oikeudet ostetaan takaisin Mattilalta vuonna 2000 ja Irlannissa oleva tuotanto siirretään takaisin Suomeen, Kuopioon. Aquador-veneiden 2000-luvun designin suunnitteli Pohjoismaiden ehkä arvostetuin venesuunnittelija Rolf Eliasson. Tuotekehitystä seurattiin mielenkiinnolla niin kansainvälisessä lehdistössä kuin jälleenmyyjien ja veneilijöidenkin keskuudessa. Sonninen kertoi, että veneessä kiinnitetään huomiota käyttömukavuuden, turvallisuuden ja laadun lisäksi pieniin ylellisiin yksityiskohtiin. Tavoitteeksi asetettiin tehdä Aquadorista luokkansa johtava merkkituote Euroopassa. Samoihin aikoihin valmistunut Kuopion kolmas tehdas keskittyi Aquadorien tuotantoon. Tuotannossa noudatettiin linjaperiaatetta, ja työvaiheiden osastoinnilla saavutettiin parhaat mahdolliset olosuhteet kullekin työvaiheelle.
2003 Raimo Sonninen myy 36 % yrityksestä Brunswickille. Kaupan myötä Bella-Veneet Oy saavutti myyntiä uusilta markkinoilta, kuten Ranskasta ja Espanjasta. Aikaisemmin vientiä oli ollut 14 maahan ja liikevaihto oli 32 miljoonaa euroa, josta noin 70 % tuli viennistä. Yhteistyöstä Brunswickin kanssa saatiin lisää jakelukanavia ja tuotekehitysosaamista.
Syksyllä 2005 Suomen Kuvalehti valitsi Bella-Veneet Suomen parhaaksi työllistäjäyritykseksi. Perusteluissa mainittiin, että yritys on investoinut ja lisännyt työpaikkoja merkittävästi pääkaupunkiseudun ulkopuolella ja toimii esikuvana pienille ja keskisuurille yrityksille siitä, miten kasvulla rakennetaan työllisyyttä. Lisäksi Bellan perustaja Raimo Sonninen valittiin Suomen parhaaksi kasvuyrittäjäksi vuoden 2006 Entrepreneur of the Year -kilpailussa.
2006 yhteistyö alkaa Ytteressä sijaitsevan Oy Scan Mould AB:n kanssa.
Historia > Tehtaan palo ja kehitystoimet

Bella-Veneiden Kuopion Särkiniemen tehdas paloi elokuussa 2006, ja palossa tuhoutui osittain yli tuhat neliömetriä tuotantotilaa. Yrityksellä oli palon aikaan seitsemän tehdasta. Tehdasrakennuksen lisäksi tuhoutui venesarjojen muotteja. Palon jälkeen yhtiön toiminta arvioitiin uudestaan ja aloitettiin laajamittainen kehitystyö. Kehitystoimien ensimmäisenä konkreettisena tuloksena yritys aloitti toiminnan uudella 3 000 neliön tehtaalla Kuopion Siikaniemessä. Alueelle on siirtynyt myös Bellan alihankkijoita ja muita alan yrityksiä.
Keväällä 2008 Bella julkisti rakentavansa testaus-, kehitys- ja koulutuskeskuksen Siikaniemen Marine Parkiin. Yhtiön visioimaa venealan kehityskeskusta alettiin rakentaa syksyllä 2008. Sonninen arvioi tuolloin tutkimuskeskuksen maksavan noin 2,5 miljoonaa euroa ja työllistävän suoraan noin 10 henkilöä. Autoteollisuudesta konseptia lainanneeseen hankkeeseen oli lähdössä kumppaneina VTT ja eri moottorivalmistajat. Savon ammatti- ja aikuisopisto suunnitteli puolestaan tutkimuskeskuksen yhteyteen venemyyjien koulutusohjelmaa. Maailmanlaajuisen taantuman ja Bellan lomautusten myötä hanketta on kuitenkin viety eteenpäin rajatusti ja aiottua hitaammalla aikataululla.
Bellaa kohtasi 20. joulukuuta 2009 jälleen tulipalo. Pietarsaaressa sijaitsevasta tehdashallista tuhoutui katto ja 250 neliön osasto, jossa toimi lattia-alan yritys. Bellan tuotantotilat kärsivät kuitenkin vain savuvaurioita. Toimitusjohtaja Raimo Sonninen arvioi palon aiheuttavan venetehtaalla muutaman päivän tuotantokatkon. Tehtaassa valmistettiin tällöin 15 työntekijän voimin 28-jalkaisia Aquador-lasikuituveneitä.
Historia > 2008–2010

Vuonna 2008 kärsittiin taloudellisesta taantumasta, joka ravisteli veneteollisuutta. Sonninen muistelee Helsingin ja Tukholman venenäyttelyiden sujuneen vielä hyvin, mutta touko-kesäkuussa tilanne alkoi jäätyä. Keskikesällä jälleenmyyjät kommentoivat, että kauppa ei käy ja varastot ovat täynnä. Markkinoilla oli ylivarastoa, koska kaikki valmistajat olivat kasvattaneet tuotantoaan. Bella-Veneillä jouduttiin ajamaan tuotantoa alas ja lomauttamaan henkilöstöä. Syksyllä 2008 Bella-Veneet sulki kuusi tehdastaan seuraavan vuoden tammikuuhun asti. Työntekijöistä lomautettiin 250.
Vuoden 2009 Helsingin venemessuille asetettiin vain varovaisia toiveita. Bella-Veneillä varauduttiin siihen, että myyntiä tulisi tavallista vähemmän ja myytävät veneet ovat tavallista pienempiä. Edellisenä syksynä alkaneet henkilöstön lomautukset jatkuivat tuolloin arviolta huhtikuuhun asti. Veneitä myytiin Helsingin messuilla muutamia kymmeniä kappaleita.
Tuotanto käynnistettiin maaliskuussa 2009. Tilauksia oli noin sadasta veneestä, joten osa henkilöstöstä palasi töihin, ja täydellä teholla tuotannon arvioitiin pyörivän taas huhtikuussa. Bella toi markkinoille yhdeksän uutta venemallia. Markkinatilanne oli kuitenkin yhä vaikea, ja veneitä tehtäisiin vain kysynnän mukaan. Venealan keskusliitto ennusti markkinoille 20–30 prosentin laskua edellisvuoteen verrattuna. Kevään venemessuilta odotettiin kuitenkin lisätilauksia.
2009 otettiin käyttöön turnkey-asennus- ja testauslinjasto sekä myöhemmin aloitettiin ensimmäiset turnkey-toimitukset Väliköntie 10 -tehtaassa. Samaten Siikarannan koeajosatama otettiin käyttöön. Bella-Veneet Oy myös osti Helsingin Koivusaaressa toimineen Aquador Centerin, joka tunnettiin ennen Flipper Marketina ja jonka omisti konkurssiin mennyt Vator Oy.
Uusi nousu ei ollut kuitenkaan kiinni pelkästään taloudellisista suhdanteista, vaan myös venemerkit kaipasivat päivitystä. Vuosien 2008 ja 2009 messut olivat opettaneet, että venemaailma oli muuttunut, ja Bellallakin tulisi muuttaa näkemyksiä. Oppia otettiin analysoimalla menestyneitä venemerkkejä. Erityisesti Flipperistä oli Sonnisen mukaan tullut medium-vene, joka tarvitsisi vahvaa identiteettiä noustakseen korkeammalle tasolle. Uudistukset aloitettiin etsimällä sopiva huippusuunnittelija, ja valituksi tuli norjalainen Espen Thorup. Hänelle annettiin vapaat kädet suunnitella 6–9 metrin day cruiser -veneiden sarja.
Historia > Nimbus

Yritys siirtyi syksyllä 2018 ruotsalaisen Nimbus Boatsin omistukseen. Ruotsalaisella Nimbuksella on itsellään noin 145 työntekijää. Yhtiön liikevaihto oli 2018 vajaat 50 miljoonaa euroa. Bella-Veneiden liikevaihto oli 20–25 miljoonaa euroa vuonna 2018.
Nimbus-konsernin liikevaihto oli vuonna 2019 noin 92–93 miljoonaa euroa, josta Bella-Veneiden osuus oli noin 26 miljoonaa euroa. Työntekijöitä Bella-Veneiden oston jälkeen konsernissa oli yhteensä noin 300, joista puolet Suomessa, sata Ruotsissa ja 50 Puolassa.
Yrityskauppojen yhteydessä epäiltiin jo, että venetuotanto lopetetaan Kuopiosta, mutta kävikin päinvastoin: Nimbus antoi Bella-Veneille suunniteltavaksi ja valmistettavaksi uuden T8-mallinsa. Vene esiteltiin Düsseldorfin venemessuilla 2020, minkä jälkeen tilauksia tuli enemmän kuin tehtaalla oli valmiuksia tuottaa. Bella-Veneet palkkasi tällöin 15–20 uutta työntekijää ja selvitti, miten työntekoa voitaisiin entisestään tehostaa. Tavoitetahti oli saada valmiiksi kahden päivän välein yksi T8.
Kesällä 2020 esiteltiin Bellan 50-vuotisjuhlamalli Flipper 900 DC kansainväliselle venemedialle Nauvossa. Samana vuonna vene esiteltiin myös Genovan venemessuilla, jonne Bella-Veneet osallistui kolmen Flipper-veneen voimin. Esiteltävät veneet olivat 900 DC:n lisäksi 900 ST ja 600 DC, ja messujen tavoitteena oli esitellä mallistoa uusille jälleenmyyjille Välimeren maissa ja veneilijöillekin. Veneen on piirtänyt norjalainen Karl Marius Norschau, ja tavoitteena on valmistaa mallia 50–70 kappaletta vuodessa. Flipper 900 DC:n myynti sujui alkusyksynä niin hyvin, että kaikki tuotantosuunnitelmassa olleet veneet myytiin.
Vuonna 2021 lanseerattiin uusi sähkövene Bella ZERO 6.3. ja uudempi versio, Bella ZERO 6.1, näki päivänvalon keväällä 2022.
2021 Karl Marius Norschau ja Klaus Lamminpää aloittivat 2021 yhteistyön Aquadorin uuden venemallin parissa. Uusi Aquador 300 HT esiteltiin yleisölle UIVA Helsinki -tapahtumassa elokuussa 2022 ja Aquador 250 HT myöhemmin samana syksynä. Kyseessä oli Aquadorin laajin tuoteuudistus 20 vuoteen. Vuonna 2025 tullaan esittelemään malliston kaikkien aikojen suurin vene, Aquador 380 HT.
Vuonna 2023 venekauppa hiljeni odotettua rajummin, ja jälleenmyyjien varastot olivat täynnä. Sen seurauksena moni suomalainen venevalmistaja jätti toimintansa käynnistämättä kesälomien jälkeen. Myös Bella-Veneet sulki suurimman osan tuotannostaan Kuopiossa. Tuotanto Luodossa jatkui kuitenkin normaalisti, sillä epävarmuus kohdistuu ennen kaikkea alle kahdeksanmetrisiin veneisiin, ja Luodossa valmistettavat veneet ovat yli kahdeksanmetrisiä. Kuopion tehtaan 140 työntekijästä noin 60 työntekijää olisi alustavasti lomautettuna noin kuukauden, minkä jälkeen työt jatkuisivat kolmepäiväisellä työviikolla. Bellalla seurataan tarkasti markkinoita, ja veneitä aiotaan valmistaa tulevaa vuotta varten kysynnän mukaan. Lomautuksista huolimatta Bella-Veneiden myynti oli alkusyksystä edellistä vuotta edellä. Yritys valmistaa vuodessa yhteensä yli 900 venettä, ja viennin osuus on noin 80 prosenttia.
Kannattavuusongelmien vuoksi yritys ilmoittii syyskuussa 2024, että se sulkee Suomen-tehtaat.</ref name= Yle-KS/>
Design-historia

Bella alettiin jo 1970-luvulla tuntea perheveneiden valmistajana, ja samasta tuoteryhmästä muodostui yrityksen tukijalka myös tuleviksi vuosiksi. Vaikka mallisto monipuolistui 1970-luvun vuosista kattamaan kaiken pulpettiveneistä nopeisiin moottoriveneisiin, puoliliukuvat perheveneet säilyttivät asemansa.
Vuoden 2008 taloudellisen taantuman jälkeen uusi nousu ei ollut kiinni pelkästään taloudellisista suhdanteista, vaan myös venemerkit kaipasivat päivitystä. Vuosien 2008 ja 2009 messut opettivat, että venemaailma oli muuttunut, ja Bellallakin tulisi muuttaa näkemyksiä. Oppia otettiin analysoimalla menestyneitä venemerkkejä.
2010-luvulla mallivalikoimaa oli pyritty supistamaan; aikaisemmin Aquadorin tuotannossa on ollut enimmillään 15 eri mallia, mutta tuolloin arvioitiin, että viiden vuoden päästä riittäisi viisikin mallia ja niiden eri versiot. Bellaan ja Flipperiin kumpaankin jäisi noin kymmenen mallia eri versioineen. Venealalla oli sama suunta kuin autoteollisuudessa; asiakkaat odottavat jatkuvasti jotain uutta, ja siksi malleja on vähemmän, mutta ne ovat sitäkin kehittyneempiä. Myös kehityskustannusten kannalta malliston supistaminen oli viisasta.
Bella-Veneet Oy siirtyi syksyllä 2018 ruotsalaisen Nimbus Boatsin omistukseen. Uudessa tilanteessa Bella-Veneillä ryhdyttiin miettimään entistä enemmän designia kansainväliseen makuun sopivaksi, kuitenkaan tekemättä samanlaista, mitä muualla jo on. Kansainvälisillä markkinoilla alettiin katsoa Aasian ja Australian suuntaan, kun ennen oli keskitytty liiaksikin Pohjoismaihin.
Yrityskauppojen jälkeen Nimbus asetti tavoitteekseen Bellan venemallien brändien selkeyttämisen; Aquadorin designia haluttiin kehittää ja kirittää veneen vientiä maailmalle. Bellasta ja Flipperistä oli tullut keskenään aikojen saatossa niin samanlaisia, että Bella haluttiin palauttaa lähemmäs juuriaan perheiden yleiskäyttöveneenä ja Flipperiä viedään urheilullisempaan suuntaan, jotta se olisi kiinnostava sellaiselle ostajalle, joka myös ajaa urheilullisella autolla.
Design-historia > Bella

Bellan venemallistoon on vuosien aikana kuulunut useita, Suomessa suosituiksi nousseita venemalleja.
Vuonna 1975 tuli tuotantoon Bella 530 HT eli ”puukenkä”, jota valmistettiin 1980-luvun loppupuolelle mennessä 1600 kappaletta. Malli on Suomessa eniten valmistettu hardtop-vene. Tuotanto käynnistettiin uudestaan 1990-luvun puolivälissä, ja se jatkui 2000-luvun puolelle asti.
Myös 660-mallin pohjalta kehitetyt 700-sarjan veneet muodostuivat suosituiksi kansanveneiksi. Nykyisistä venetrendeistä ne poikkeavat pullealla muodollaan.
Yksi pitkäikäisistä Bellan venemalleista esiteltiin vuonna 1988 nimellä Falcon 26 Molinari, ja sen tuotanto jatkui 2010-luvulle asti nimellä Falcon 26 Fantino. Veneitä valmistettiin yhteensä yli tuhat kappaletta. Veneen suosiota selittävät toimiva runkomuoto ja aikaa hyvin kestänyt muotoilu. Merkittäviä muutoksia tehtiin vuosina 1998 ja 2008.
2010-luvun mallistouudistuksessa veneisiin lisättiin räväkkyyttä oranssinvärisillä yksityiskohdilla runkoteippauksissa, istuinverhoilussa ja yksityiskohdissa. Mallivuodelle 2018 värikkäistä runkoteippauksista kuitenkin luovuttiin, ja oranssien yksityiskohtien vaihtoehdoksi tuli harmaa.
Design-historia > Aquador

Aquador-veneyrityksen perusti mainostoimistoyrittäjä Sakari Mattila, ja Raimo Sonninen oli mukana vähemmistöosakkaana. Vuonna 1993 suunniteltiin Aquador 22 -vene, jonka valmistuksen Bella-Veneet aloitti vuonna 1994 Kuopiossa. Bella osti keväällä 1996 puolet Aquador Yachts Oy:stä, ja yhdessä suunniteltiin myös 26-jalkainen versio.
Ensimmäinen Aquador-malli, 22 HT, esiteltiin Helsingin venenäyttelyssä 1995. Seuraava uusi malli oli 26 HT, ja samaan aikaan veneiden valmistus siirtyi Bella-Veneille. Vuonna 1998 perustettiin Aquador Boats Oy ja veneiden valmistus siirtyi Irlantiin. Valmistuskustannukset nousivat kuitenkin nopeasti liian suuriksi, työvoiman saannissa oli ongelmia ja tuotanto takkuili, vaikka kysyntää olisi riittänyt eurooppalaisilla markkinoilla. Aquadorin mallisto muotteineen päätettiin myydä, ja ostajaksi löytyi Bella-Veneet.
Aquador 21 WA esiteltiin vuonna 1999. Sen suunnittelivat Rolf Eliasson ja Jörvel Sundqvist. Kesken veneen suunnitteluprosessin Bella-Veneet osti Aquadorin ja tuotanto palasi Irlannista Suomeen, Kuopioon.  Koska Aquador-veneiden laatu parani omistajavaihdoksen myötä, veneiden hinnat nousivat noin 15 prosenttia.
2000-luvun ensimmäisellä vuosikymmenellä Aquador oli johtava suomalainen premium-venemerkki. Koventuneen kilpailun myötä Aquadorin tyyli alkoi kuitenkin jäädä kilpailijoiden varjoon, ja mallisto alkoi kaivata päivitystä. Vuonna 2017 esiteltiin malliston uusi lippulaiva, 35 AQ. Sen oli suunnitellut jo aikaisemmin Bellan ja Flipperin mallistot uudistanut Espen Thorup. Perinteisestä Aquador-tyylistä poiketen vene oli kulmikkaampi ja muotoilultaan jyrkkälinjaisempi. Se sai hyvän vastaanoton heti ensiesittelyssään Düsseldorfin venemessuilla.
Design-historia > Flipper

Flipperin historia alkaa vuodesta 1966, jolloin nauvolainen Harry Ölander perusti Na-Boats-veneveistämön. Flipperit suunnitteli ruotsalainen Sigurd Isacson, jonka suunnittelemasta porrasvakaajapohjasta tuli Flipper-veneiden tavaramerkki. Flipper-veneiden nimi tuli 1960-luvun suositun televisiosarjan samannimiseltä delfiiniltä, ja se antoi veneille tuoreen ja positiivisen imagon.
Flipper tunnettiin laadukkaasta lasikuitutyöstään, ja se siirtyi myös ensimmäisten venemerkkien joukossa käyttämään ainoastaan kerrosrakenteisia kansia. 1980-luvun alkuvuosien menestysvene oli Flipper 640 HT, jota valmistettiin yli tuhat kappaletta. Malliston lippulaivaksi muodostui kuitenkin vuonna 1984 markkinoille tullut Flying Flipper.
Hyvässä nosteessa ollut Flipper haki entistä parempia kasvun mahdollisuuksia, kun se myytiin vuonna 1986 Rapalalle ja vuonna 1990 edelleen Siltala Yachtsille. Lopulta Bella-Veneet Oy osti Flipperin oikeudet, muotit ja Flipper-tuotenimen vuonna 1992. Flipperin imago lisäsi välittömästi Bella-Veneiden kysyntää kansainvälisillä markkinoilla. 2000-luvun alussa Sigurd Isacson jättäytyi sivuun ja Håkan Södergren otti täyden vastuun Flippereiden suunnittelusta.
2010-luvun alussa uudistettiin koko Flipper-mallisto. Uudistukset aloitettiin etsimällä sopiva huippusuunnittelija, ja valituksi tuli Espen Thorup. Hänelle annettiin vapaat kädet suunnitella 6–9 metrin day cruiser -veneiden sarja. Veneillä pyrittiin vastaamaan asiakkaiden tarpeisiin entistäkin paremmin muuttamalla veneiden muotoilua, helpottamalla käsittelyä sekä jäykistämällä ja kestävöittämällä veneen rakenteita. Vuosina 2012–2014 markkinoille tuli yhteensä kymmenen uutta Flipper-mallia.
Thorupin suunnittelemat neljännen sukupolven Flipperit uudistivat mielikuvaa Flipper-brändistä. Uusilla veneillä tähdättiin premium-luokkaan, kun aikaisemmat mallit olivat olleet mielikuvaltaan vaatimattomampia. Flipper oli selvinnyt 1990-luvun lamasta Bella-Veneiden omistuksessa, mutta sittemmin merkin kehitykseen panostettiin selvästi vähemmän kuin esimerkiksi Aquadoriin, jonka Bella-Veneet osti vuonna 2000. Flipperin kolmannen sukupolven veneet eivät saavuttaneet suurta suosiota, mutta Thorupin uusilla malleilla kiinnostus venemerkkiä kohtaan nousi uudelle tasolle.
Design-historia > Falcon

Alumiinirakenteiset Falcon-veneet tulivat markkinoille kaudella 2018, ja niiden alumiinirungot valmistaa ähtäriläinen Campnou Oy. Alumiiniveneet olivat jo edeltävinä vuosina kasvattaneet suosiotaan venemarkkinoilla, joten Bella-Veneilläkin aika katsottiin otolliseksi oman tuotannon käynnistykselle. Erityisesti Pohjoismaiden markkinoilla alumiiniveneillä oli vahva asema.
Falcon-nimi oli Bella-Veneillä käytössä jo aikaisemmin; vuonna 1986 syntynyt tuolloinen Bellan lippulaivabrändi Falcon sai inspiraationsa italialaisilta venesuunnittelijoilta, kun kansanomaisesta Bellasta haluttiin tehdä salonkikelpoinen. Alumiinirakenteiset Falconit toivat nimen takaisin Bella-Veneiden mallivalikoimaan, tällä kertaa laadukkaina monikäyttöveneinä.
Falcon-alumiiniveneiden valmistus alkoi syksyllä 2017 kahdella mallilla (BR6 ja BR7), ja seuraavana vuonna tuotantoon lisättiin kaksi mallia (BR5 ja BR8). Kabiiniversion (C7) tuotanto aloitettiin vuonna 2019, ja malliston kuopus (BRs 4) esiteltiin vuonna 2021.
Aiheesta muualla

Bella-Veneet Oy
Bloodred Hourglass

| Bloodred Hourglass |
| --- | --- |


Tiedot
Toiminnassa:  2005–
Tyylilaji:  melodinen death metal, metalcore
Kotipaikka:   Mikkeli
Laulukieli:  englanti
Jäsenet:  Jarkko Hyvönen, rummut   Jaredi Koukonen, laulu   Joni Lahdenkauppi, kitara   Jose Moilanen, basso   Lauri Silvonen, kitara   Eero Silvonen, kitara  
Entiset jäsenet:  Ilkka Jähi, kitara   Antti Nenonen, kitara   Jarkko Tiilikainen, kitara  
Levy-yhtiö:  Spinefarm Records   OneManArmy Records   Ranka Kustannus   Out of Line Music  
Aiheesta muualla
Kotisivut
Infobox OKNimi-testi OK: 
Bloodred Hourglass (BRHG) on suomalainen vuonna 2005 perustettu metalliyhtye. Bändi yhdistelee musiikissaan useita raskaan musiikin tyylilajeja. Yhtye on julkaissut kuusi studioalbumia ja ollut kahdesti ehdolla Emma Gaalassa Vuoden Metalli -kategoriassa.
Jäsenet

Jarkko Hyvönen – rummut
Jaredi (aik. Jarkko) Koukonen – laulu
Joni Lahdenkauppi – kitara
Jose Moilanen – basso
Lauri Silvonen – kitara
Eero Silvonen – kitara
Jäsenet > Entiset jäsenet

Ilkka Jähi – kitara
Antti Nenonen – kitara
Jarkko Tiilikainen – kitara
Diskografia

Studioalbumit
Lifebound (2012,  Spinefarm Records)
Where the Oceans Burn (2015,  OneManArmy Records)
Heal (2017,  Ranka Kustannus)
Godsend (2019,  Ranka Kustannus)
Your Highness (2021,  Out Of Line Music)
How’s the Heart? (2023,  Out Of Line Music)
Demot
Relevant Annihilation (2006)
Under the Black Flag (2008)
Verdict (2009)
Deviant Grace (2010)
Aiheesta muualla

Bloodred Hourglassin sivusto (englanniksi)
Bloodred Hourglass Encyclopaedia Metallumissa (englanniksi)
Bloodred Hourglass
|  Jarkko Hyvönen  Jarkko Koukonen  Joni Lahdenkauppi  Jose Moilanen  Lauri Silvonen  Eero Silvonen >  Ilkka Jähi  Antti Nenonen  Jarkko Tiilikainen  |
| --- | --- |
Studioalbumit:  Lifebound  Where the Oceans Burn  Heal  Godsend  Your Highness  How’s the Heart?
2. lokakuuta

2. lokakuuta on gregoriaanisen kalenterin mukaan vuoden 275. päivä (276. päivä karkausvuonna). Vuodesta on jäljellä 90 päivää.
Nimipäivät

suomalainen kalenteri: Valio
suomenruotsalainen kalenteri: Ludvig
ortodoksinen kalenteri: Kiprian, Stiina, Antti, Antero
pohjoissaamenkielinen kalenteri: Vállju
vanhemmissa kalentereissa: Leodegarius, Leonhard, Ludvik, Ludwig, Ludwik, Luikko, Theophius, Wollrad, Äänis
Tapahtumia

829 – Theofilos seurasi isäänsä Mikael II:ta Bysantin valtakunnan keisarina.
939 – Otto Suuri, Pyhän Rooman keisari, murskasi Eberhard III:n ja muiden frankkien herttuoiden liittoutuman kapinan.
1187 – Saladin valtasi Jerusalemin.
1470 – Warwickin jaarli Richard Nevillen aloittama kapina pakotti Englannin kuningas Edvard IV:n pakenemaan Alankomaihin ja palautti Henrik VI:n valtaistuimelle.
1552 – Venäjän–Krimin sota: venäläiset joukot hyökkäävät Kazaniin.
1606 – Vaasan kaupunki perustettiin.
1652 – Tulipalo tuhosi suuren osan Oulun kaupunkia.
1780 – Yhdysvaltain vapaussota: Siirtokuntien armeija hirtti brittiläisen armeijan upseerin John Andrén vakoojana.
1904 – Hererojen ja namojen kansanmurha alkoi Lothar von Trothan antaessa tuhoamiskäskyn.
1916 – Taavetti Lukkarinen hirtettiin Oulussa.
1920 – Ukrainan itsenäisyyssota: Mihail Frunze käski puna-armeijaa lopettamaan välittömästi vihollisuudet Ukrainan vallankumouksellisen kapinallisarmeijan kanssa.
1928 – Opus Dei perustettiin.
1932 – Pesäpallon ensimmäinen Itä-Länsi -ottelu pelattiin Helsingissä.
1937 – Rafael Trujillo määräsi 20 000 Dominikaanisessa tasavallassa asuvaa haitilaista surmattavaksi.
1944 – Varsovan kansannousu tukahdutettiin.
1950 – Charles Schulzin piirtämiä Tenavat-sarjakuvia julkaistiin ensimmäistä kertaa yhdysvaltalaisissa sanomalehdissä.
1955 – ENIAC-tietokone sammutettiin.
1958 – Guinea itsenäistyi.
1959 – Hämärän rajamailla -televisiosarjan ensiesitys yhdysvaltalaisella CBS-televisiokanavalla.
1968 – Meksikon asevoimien toimeenpanemassa Tlatelolcon verilöylyssä kuoli vain 10 päivää ennen Meksikon olympialaisten avajaisia joitakin satoja mielenosoittajia.
1971 – Etelä-Vietnamin presidentti Nguyễn Văn Thiệu valittiin uudelleen yhden miehen vaaleissa.
1990 – Xiamen Airlinesin lento 8301 kaapattiin ja se laskeutui Guangzhoun lentokentälle, jossa se törmäsi kahteen muuhun maassa olevaan matkustajakoneeseen aiheuttaen 132 ihmisen kuoleman.
1996 – Aeroperún lento 603 syöksyi mereen Perun lähellä, ja kaikki koneessa olleet 70 ihmistä kuolivat.
2002 – Washingtonissa alkoivat Beltwayn ampumistapaukset, jotka kestivät kolme viikkoa ja joissa kuoli 10 ihmistä.
2006 – Charles Carl Roberts ampui viisi koululaista pennsylvanialaisessa amishien koulussa.
2015 − Valio-myrsky kaatoi puita ja aiheutti sähkökatkoksia Pohjanmaalla, Savossa, Kainuussa ja Pohjois-Karjalassa.
2018 − Washington Postin toimittaja Jamal Khashoggi murhattiin Saudi-Arabian konsulaatissa Istanbulissa, Turkissa.
Kaipiainen

| Kaipiainen Kaipiaisten asemanseutu |
| --- | --- |
 Kaipiainen
 Koordinaatit: 60°54′06″N, 27°07′01″E 
Valtio:   Suomi
Maakunta:  Kymenlaakso
Seutukunta:  Kouvolan seutukunta
Kunta:  Kouvola
Suuralue:  Anjalankoski
Pinta-ala:  
 – Maa:  1,69 km²
Väkiluku:  209
 – Väestötiheys:  123,7 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2022 mukaiset. [] 
Infobox OKVirheellinen NIMI-arvo: 
| Kaipiainen> (kaupunginosa) |
| --- | --- |
 Kaupungin kartta, jossa Kaipiainen korostettuna.
Kaupunki:  Kouvola
Suuralue:  Anjalankoski
Kaupunginosa nro:  37
Tilastoalue nro:  34
Väkiluku:  645  (2015)
Osa-alueet:  Kaipiainen  Enäjärvi  Saaramaa  Saares  Metsäkulma  Kelkka  Rantonen  Niemenkulma  Kuoppala
Postinumerot:  46400 Kaipiainen  46450 Enäjärvi  46570 Saaramaa
Naapurikaupunginosat:  Sippola  Utti (Valkeala)
Kaipiaisten rautatieasema.
Kaipiainen (aiemmin ruots. Kaipiais) on taajama, tilastoalue ja Kouvolan kaupungin Anjalankosken suuralueen kaupunginosa. Kaipiainen kuului aiemmin Sippolan kuntaan, ja vuoteen 2009 asti se oli osa Anjalankosken kaupunkia. Kaipiaisten asemanseutu -nimisessä taajamassa on 236 asukasta (31.12.2016). Postinumeroalueella 46400 Kaipiainen on puolestaan 493 asukasta (31.12.2015).
Kaipiaisten kautta kulkee valtatie 6:n osuus Kouvolasta Lappeenrantaan ja Riihimäki–Pietari-rata. Taajama sijaitsee noin 25 kilometrin päässä Kouvolan keskustaajamasta itään.